Թվում է, որ այս պահին Ռուսաստանը քաղաքական, դիվանագիտական ու ռազմական տեսակետից ցանկանում է Իդլիբն ահաբեկչական խմբերի ճիրաններից ազատագրելու գործողության ընթացքում իր աջակցությունը ցուցաբերել Սիրիայի իշխանություններին: Այդ մասին են վկայում Իդլիբում ահաբեկիչների համախմբման վայրերի դեմ ռուսական ռազմական ինքնաթիռների ավիահարվածների խստացումը: Ռուսաստանի ռազմական խոսնակ Իգոր Կոնաշինկովն ասել է. «Համիմիմի ավիաբազայում տեղակայված ռազմական ինքնաթիռները սեպտեմբերի 4-ին հարձակում են իրականացրել ահաբեկիչների զինապահեստների դեմ»: Այսպիսով կարելի է ասել, որ Սիրիայի օդուժը ռուսական ռազմական ինքնաթիռների ընկերակցությամբ սկսել է Իդլիբ նահանգում ահաբեկիչների հենակետերի դեմ ավիահարվածները, ինչը կարող է ազդարարել այդ տարածքում ցամաքային գործողությունների մեկնարկի մասին: